જયપુર, 19 ઓક્ટોબર: મહારાષ્ટ્રના સિંચાઇ ગોટાળામાં પાર્ટી અધ્યક્ષ નિતિન ગડકરીનું નામ આવવાથી અને કર્ણાટકમાં પોતાના નેતા બી.એસ યેદિયુરપ્પાએ અપનાવેલા બગાવતી સૂરના પગલે ભારતીય જનતા પાર્ટી પહેલાથી જ મુશ્કેલીનો સામનો કરી રહી છે. એવામાં ભાજપ માટે નવી મુશ્કેલી રાજસ્થાનની પૂર્વ મુખ્યમંત્રી વસુંધરા રાજે ઉભી કરી શકે છે. આવનાર સમયમાં રાજે પોતાની નવી પાર્ટીની જાહેરાત કરી શકે છે.